I Pierre Bourdieus sociologi er det helt centrale, at [[samfund]]et ikke kan betragtes som en enhed, men som bestående af en række mindre sociale rum. Et sådan socialt mikro-[[kosmos]] kalder Bourdieu for et ''felt''. Man taler om det akademiske felt, det kunstneriske felt, uddannelsessystemets felt, arbejdsmarkedets felt etc. Disse sociale rum består af et netværk af sociale relationer mellem positioner af aktører, der er fastlagt i forhold til disses fordeling af den magt og kapital (ressourcer), der er anerkendt i det pågældende felt.<ref name=":1">{{Cite book|title=Raisons pratiques. Sur la théorie de l'action|last=Bourdieu|first=Pierre|publisher=[[Hans Reitzels Forlag]]|year=1997|isbn=978-87-412-2902-7|location=København|translator-last=Hovmark|translator-first=Henrik|trans-title=Af praktiske grunde: omkring teorien om menneskelig handlen|orig-year=1994}}</ref>{{Rp|53}}
Filosofi Samfund Historie Samfundsvidenskab Antropologi